CELEX: 32017R0270
Language: bg
Date: 2017-02-16 00:00:00
Title: Регламент за изпълнение (ЕС) 2017/270 на Комисията от 16 февруари 2017 година за изменение на Регламент за изпълнение (ЕС) № 540/2011 по отношение на условията за одобрение на активното вещество сулфурил флуорид (Текст от значение за ЕИП. )

17.2.2017   
               
               
                  BG
               
               
                  Официален вестник на Европейския съюз
               
               
                  L 40/48
               
            РЕГЛАМЕНТ ЗА ИЗПЪЛНЕНИЕ (ЕС) 2017/270 НА КОМИСИЯТА
      от 16 февруари 2017 година
      за изменение на Регламент за изпълнение (ЕС) № 540/2011 по отношение на условията за одобрение на активното вещество сулфурил флуорид
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 21, параграф 3, втората хипотеза и член 78, параграф 2 от него,
      като има предвид, че:
      
                  (1)
               
               
                  С Директива 2010/38/ЕС на Комисията (2) се предоставя допълнителна потвърждаваща информация за предвижданията за приблизителното време на престой в атмосферата на сулфурил флуорид и условията, необходими за извършването на обработката чрез смилане, за да се гарантира, че остатъчните вещества от флуорид йон при зърнено-житните култури не превишават естествените фонови концентрации.
               
            
                  (2)
               
               
                  Активните вещества, включени в приложение I към Директива 91/414/ЕИО на Съвета (3), се считат за одобрени съгласно Регламент (ЕО) № 1107/2009 и са посочени в част А от приложението към Регламент за изпълнение (ЕС) № 540/2011 на Комисията (4).
               
            
                  (3)
               
               
                  Нотификаторът предостави допълнителна информация, за да се потвърди оценката на риска относно трансформациите на сулфурил флуорид в атмосферата, както и за остатъчните вещества от флуориден йон в продуктите от обработката чрез смилане, намиращи се в машината по време на фумигацията.
               
            
                  (4)
               
               
                  Обединеното кралство направи оценка на допълнителната информация, предоставена от нотификатора. На 4 юни 2015 г. тя представи своята оценка, под формата на допълнение към проекта на доклада за оценка, на останалите държави членки, Комисията и Европейския орган за безопасност на храните, наричан по-долу „Органът“.
               
            
                  (5)
               
               
                  Комисията счита, че въз основа на допълнителната информация, предоставена от нотификатора, не може да се изключи, че нивата на остатъчните количества в продуктите от обработката чрез смилане, намиращи се в машината по време на фумигацията, ще превишават естествените фонови концентрации за флуорид йон или че няма да отговарят на съответните максимално допустими граници на остатъчни вещества. Поради това условията на одобрението следва да бъдат изменени, за да се гарантира, че продуктите от обработката чрез смилане, намиращи се в обработените съоръжения, винаги отговарят на разпоредбите на Регламент (ЕО) № 396/2005 на Европейския парламент и на Съвета (5). Освен това тя счита, че представената информация не доказва стабилни стойности на сулфурил флуорид в тропосферата; следователно съществува необходимост от допълнителен мониторинг на концентрациите на веществото в тропосферата до доказването на стабилни стойности, като информацията в тази връзка се предоставя редовно на Комисията, държавите членки и Европейския орган за безопасност на храните на всеки пет години.
               
            
                  (6)
               
               
                  Сулфурил флуорид също така е одобрено като биоцидно активно вещество в съответствие с Директива 2009/84/ЕО на Комисията (6). Поради същите опасения във връзка с трансформациите на сулфурил флуорид в околната среда като при употребата като пестицид бе поискана допълнителна информация, включително мониторинг на концентрациите в тропосферата. Датите на подаване на информацията следва да бъдат същите, за да се избегне излишна работа и да се оптимизира процесът на оценяване.
               
            
                  (7)
               
               
                  Поради това приложението към Регламент за изпълнение (ЕС) № 540/2011 следва да бъде съответно изменено.
               
            
                  (8)
               
               
                  На заявителя бе дадена възможност да представи забележките си по доклада за преразглеждане.
               
            
                  (9)
               
               
                  На държавите членки следва да се предостави време да изменят или отнемат разрешенията за продукти за растителна защита, съдържащи сулфурил флуорид, които не отговарят на ограничителните условия за одобрение.
               
            
                  (10)
               
               
                  За продуктите за растителна защита, съдържащи сулфурил флуорид, за които държавите членки предоставят гратисен период в съответствие с член 46 от Регламент (ЕО) № 1107/2009, този период следва да изтече най-късно 18 месеца след влизането в сила на настоящия регламент.
               
            
                  (11)
               
               
                  Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
               
            ПРИЕ НАСТОЯЩИЯ РЕГЛАМЕНТ:
      Член 1
      Изменение на Регламент за изпълнение (ЕС) № 540/2011
      Приложението към Регламент за изпълнение (ЕС) № 540/2011 се изменя в съответствие с приложението към настоящия регламент.
      Член 2
      Преходни мерки
      При необходимост, до 9 септември 2017 г. държавите членки, изменят или отнемат в съответствие с Регламент (ЕО) № 1107/2009 съществуващите разрешения за продукти за растителна защита, съдържащи активното вещество сулфурил флуорид.
      Член 3
      Гратисен период
      Всеки гратисен период, предоставен от държавите членки в съответствие с член 46 от Регламент (ЕО) № 1107/2009, е възможно най-кратък и изтича не по-късно от 12 месеца след ограничаване или отнемане на съответното разрешение.
      Член 4
      Влизане в сила
      Настоящият регламент влиза в сила на двадесетия ден след деня на публикуването му в Официален вестник на Европейския съюз.
      
         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 16 февруари 2017 година.
         
            
               За Комисията
            
            
               Председател
            
            Jean-Claude JUNCKER
         
      
      
         (1)  ОВ L 309, 24.11.2009 г., стр. 1.
      
         (2)  Директива 2010/38/ЕС на Комисията от 18 юни 2010 г. за изменение на Директива 91/414/ЕИО на Съвета с оглед включването на сулфурил флуорид като активно вещество (ОВ L 154, 19.6.2010 г., стр. 21).
      
         (3)  Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (ОВ L 230, 19.8.1991 г., стр. 1).
      
         (4)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).
      
         (5)  Регламент (ЕО) № 396/2005 на Европейския парламент и на Съвета от 23 февруари 2005 г. относно максимално допустимите граници на остатъчни вещества от пестициди във и върху храни или фуражи от растителен или животински произход и за изменение на Директива 91/414/ЕИО на Съвета (ОВ L 70, 16.3.2005 г., стр. 1).
      
         (6)  Директива 2009/84/ЕО на Комисията от 28 юли 2009 г. за изменение на Директива 98/8/ЕО на Европейския парламент и на Съвета за включване в приложение I към нея на сулфурил флуорид като активно вещество (ОВ L 197, 29.7.2009 г., стр. 67).
      
         ПРИЛОЖЕНИЕ
         Колона „Специфични разпоредби“ от ред 307 — сулфурил флуорид — в част А от приложението към Регламент за изпълнение (ЕС) № 540/2011 се заменя със следното:
         
            „ЧАСТ А
            Единствено употребата като инсектицид/нематоцид (фумигант), прилаган от професионални потребители в затворени помещения, ако:
            
                        а)
                     
                     
                        тези помещения са празни; или
                     
                  
                        б)
                     
                     
                        когато във фумигираните помещения има храни или фуражи, потребителите и стопанските субекти в областта на храните гарантират, че само стоките, които са храни или фуражи и при които има съответствие със съществуващите максимално допустими граници на остатъчни вещества за сулфурил флуорид и флуорид йон, определени в от Регламент (ЕО) № 396/2005 на Европейския парламент и на Съвета (*1), могат да влязат в хранителната верига на хората и на животните; за тази цел потребителите и стопанските субекти в областта на храните стриктно прилагат мерки, равностойни на принципите на НАССР, установени в член 5 от Регламент (ЕО) № 852/2004 на Европейския парламент и на Съвета (*2); по-специално потребителите набелязват критичната контролна точка, при която е от съществено значение да се упражни контрол, за да се предотврати превишаването на максимално допустимите граници на остатъчни вещества, и установяват и прилагат ефективни процедури за мониторинг на критичните контролни точки.
                     
                  Част Б
            За прилагането на единните принципи, упоменати в член 29, параграф 6 от Регламент (ЕО) № 1107/2009, се вземат под внимание заключенията от доклада за преразглеждане на сулфурил флуорид, и по-специално допълнения I и II към него, във вида, в който е финализиран от Постоянния комитет по растенията, животните, храните и фуражите на 7 декември 2016 г.
            При тази цялостна оценка държавите членки трябва да обърнат особено внимание на:
            
                        —
                     
                     
                        риска, породен от неорганичен флуорид, съдържащ се в онечистени продукти, като брашно и трици, които са останали в машините за смилане по време на фумигация, или зърно, съхранявано в силозите на мелницата. Необходими са мерки, с които да се гарантира, че в хранителната верига на хората и на животните ще попаднат само продукти, които при които има съответствие със съществуващите МДГОВ,
                     
                  
                        —
                     
                     
                        риска за операторите и работниците, влизащи по-късно в помещение след фумигиране и проветряване. Необходими са мерки, с които да се гарантира, че те разполагат със самостоятелен дихателен апарат или с друг вид подходящи средствата за лична защита,
                     
                  
                        —
                     
                     
                        риска за други присъстващи лица чрез обособяването на защитна зона около помещението за фумигиране.
                     
                  Когато е целесъобразно, условията на разрешението включват мерки за намаляване на риска.
            На всеки пет години, считано от 30 юни 2017 г., нотификаторът представя пред Комисията, държавите членки и Органа данни от мониторинга за концентрациите на сулфурил флуорид в тропосферата. Границата на откриване за анализа е най-малко 0,5 ppt (равностойно на 2,1 ng сулфурил флуорид/m3 въздух от тропосферата).